# Ena Begović

### Izvor: Wikipedija

Ena Begović (Split, 8. srpnja 1960. - Brač, 15. kolovoza 2000.), hrvatska kazališna i filmska glumica

Zagrebačka kazališna i filmska glumica Ena Begović karijeru je započela s 18 godina statirajući u filmu Lordana Zafranovića "Okupacija u 26 slika". Uskoro debitira u TV filmu "Ivan Goran Kovačić", a prvu zapaženiju ulogu ostvarila je ulogom u filmu "Pad Italije" 1981. godine. Iako je vjerovala da će karijeru prije svega napraviti na filmu, kazališne su joj daske donijele i slavu i priznanja. Punih je 16 godina bila prvakinja Hrvatskog narodnog kazališta u Zagrebu. U tom je razdoblju odigrala više od 20 glavnih uloga među kojima se izdvajaju Desdemona, kontesa Nera, barunica Castelli, Teuta, Ana Karenjina i druge. Njezina prva kazališna glavna uloga bila je u "Ajaksai" Radovana Ivšića u režiji Vlade Habuneka.

Slijedio je čitav niz velikih ostvarenja u predstavama domaćih i inozemnih autora. Od grčkih tragedija, preko Shakespearea, Strindberga, Ibsena, do Zagorke i Krleže. Svojom je glumačkom snagom zauzela jedno od vodećih mjesta u Hrvatskom narodnom kazalištu, ali i gostujući na daskama drugih kuća.

U bogatoj 20-godišnjoj karijeri za svoje uloge je dobila niz priznanja i nagrada među kojima i Zlatnu arenu pulskog festivala, a snimila je i više od deset filmova od kojih su najpoznatiji: "Glembajevi", "Treća žena", "Pad Italije", "Četverored" i drugi.

U braku s Josipom Radeljakom imala je kći Lanu, rođenu 2000. godine. Poginula je u prometnoj nesreći na otoku Braču, dana 15. kolovoza 2000. godine i to od teških ozlijeda glave zadobivenih prilikom prevrtanja automobila. U hrvatskoj će kinematografiji ostati zapamćena kao jedna od najljepših glumica, te kao žena izrazite senzualnosti i velike karizme.

## [uredi] Filmske i TV uloge

- Četverored (1999.) .... Mirta Mesog
- Agonija (1998.) .... Laura Lenbach
- Tri muškarca Melite Žganjer (1998.) .... Maria
- Treća žena (1997.) .... Hela Martinić
- Chamchatka (1996.) (TV) .... Ana
- Ne zaboravi me (1996.) (TV)
- Čaruga (1991.) .... Svilena
- Djevojčice sa šibicama (1991.) (TV) .... Sestra
- Sarajevske priče (1991.) TV serija .... Doktorka
- Karneval, anđeo i prah (1990.) .... Frida
- Tražim srodnu dušu (1990.) TV serija
- Balkan ekspres 2 (1989.) TV serija .... Danka
- Glembajevi (1989.) .... Barunica Castelli
- Balkan ekspres 2 (1988.) .... Danka
- Zagrljaj (1988.) TV Series
- Kraljeva završnica (1987.) .... Višnja
- Vještica (1986.) (TV)
- Bobi (1983.) (TV)
- Hoću živjeti (1982.) .... Tereza
- Idemo dalje (1982.) .... Milica
- Pad Italije (1981.) .... Veronika
- Piknik u topoli (1981.)
- Ivan Goran Kovačić (1978.) (TV)
- Okupacija u 26 slika (1978.)

## [uredi] Zanimljivosti

Ena Begović je za ulogu barunice Castelli u filmu Glembajevi na Pula Film Festivalu 1988. godine nagrađena Zlatnom arenom za epizodnu žensku ulogu koju je odbila, jer ju je smatrala glavnom. Film je, također, podijelio kritiku i zbog znatna pomlađivanja lika barunice Castelli, ali ga je publika iznimno dobro prihvatila.

## [uredi] Vanjske poveznice

- Biografija na www.film.hr
- Filmografija
- 43. splitsko ljeto: "Medeja" (video)

Nedovršeni biografski članak Ena Begović dopunite prema pravilima Wikipedije.

Dobavljeno iz "http://hr.wikipedia.org../../../e/n/a/Ena_Begovi%C4%87_3e50.html"

Kategorije: U izradi, Filmski umjetnici | Hrvatski kazališni glumci | Hrvatski filmski glumci

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Српски / Srpski